open-index/open-wikipedia-markdown huggingface dataset:
Lajos Puhr

**Lajos Puhr** [lajoŝ pur], laŭ la hungarlingve kutima nomordo **Puhr Lajos** estis hungara patologo, prosektoro.

 naskiĝis  en Budapeŝto, li mortis  en Budapeŝto.

## Biografio 
 akiris medicinan diplomon en 1919. Post la diplomo li laboris en la universitata patologia instituto. En 1926 li estis levita privata profesoro, inter 1926-1927 li estis institutestro. En la sekvaj jaroj li laboris en malsanulejo por geinfanoj, socialasekura instituto kaj hospitalo por fervojistoj. Li mortis pro bombado dum sieĝo de Budapeŝto kune kun siaj edzino kaj filino. Li edziĝis en 1921. Multe li okupiĝis pri la tumoroj.

## Elektitaj kontribuoj 
* *Adatok a Krukenberg-tumor pathogenesiséhez* 
* *Grawitz-daganat pajzsmirigyáttétele*
* *Sebészi pathológia* (libro, 1943)

## Fontoj 
* biografio hungare
* mencio

## Referencoj 
Kategorio:Hungaraj patologoj
Kategorio:Hungaraj prosektoroj
Kategorio:Budapeŝtanoj
Horacio Vázquez-Rial

**Horacio VÁZQUEZ-RIAL** (n. la 20-an de marto 1947 en Bonaero - m. la 6-an de septembro 2012 en Madrido) estis hispan-argentina verkisto, ĵurnalisto, tradukisto kaj historiisto. 

Li komencis sian literaturan karieron kiel poeto en 1965 per la publikigo de *Juegos del archipiélago* . Dek kvar jarojn poste, li publikigis duan poemaron, *Los borrachos en el cementerio*, sed liaj veraj fortoj kuŝis en fikcio kaj eseoj.

Li estis finalisto de la Premio Nadal en 1986 kun la romano *Historia del Triste*, finalisto de la Plaza & Janés en 1989 kun *La reina de oros*, kaj gajninto de la Premio Fernando Quiñones en 2003 kun *La capital del olvido*. Alia grava romano lia, bazita sur la biografio de la muzikisto, respublikana soldato kaj spiono Gustavo Durán, estas *El soldado de porcelana* (1997).

## Referencoj 
## Vidu ankaŭ 
* *América mía*, filmo

## Eksteraj ligiloj 
* Horacio Vázquez-Rial, oficiala retejo

Kategorio:Hispanaj verkistoj
Kategorio:Argentinaj verkistoj
José Ángel Mañas

**José Ángel MAÑAS** (naskiĝis la 22-an de oktobro 1971 en Madrido) estas hispana verkisto. Li apartenas al la generacio de hispanaj novrealistaj romanverkistoj, kiuj komencis eldoni en la 1990-aj jaroj, kvankam lastatempe li ŝajnas pli kaj pli elekti historiajn romanojn. Liaj libroj estis tradukitaj en plurajn lingvojn.

En 1994, li publikigis la romanon *Historias del Kronen (Historio de la Krono*, vidu samnoma filmo*),* kiu estis finalisto de premio Nadal  kaj adaptita al filmo. En 1995, la romano *Mensaka (Mensaka* ) estis publikigita kaj adaptita al samnoma filmo.

Lia tria romano, *"Soy un escritor frustrado* " (Me estas frustrita verkisto), estis publikigita en 1996. En ĉi tiu verko, Mañas rakontas la historion de frustrita verkisto, kiu akiras la sensacian romanmanuskripton de studento por fine atingi sukceson. Li kidnapas la studenton kaj poste vivas la duoblan vivon de kaj fama aŭtoro kaj psikopato, kiu kaŝas la studenton de la publiko. La romano estis filmigita " *Imposture" (Imposturo)* kaj montrita en Cannes en 2005 .

Aliaj romanoj inkludas *Ciudad Rayada* de 1998, *Sonko95* de 1999, *Mundo Burbuja* de 2001, *Caso Karen* de 2005, kaj *El secreto del oráculo* de novembro 2007.

Mañas estas konsiderata unu el la plej esperigaj aŭtoroj de juna hispana literaturo, kiu ironie rigardas la realecon. 

## Verkaro 
* 1994 *Historias del Kronen*
* 1995 *Mensaka*
* 1996 *Soy un escritor frustrado*
* 1998 *Ciudad Rayada*
* 1999 *Sonko95*
* 2001 *Mundo Burbuja*
* 2005 *Caso Karen*
* 2007 Eerio de noveloj *El hombre de los 21 dedos*, kunlabore kun Antonio Dominguez Leiva
* 2007 *El secreto del Oráculo*
* 2008 *La pella*
* 2008 *Un alma en incandescencia. Pensando en torno a Franciam Charlot (aforísmos sobre pintura)*
* 2019 *La última juerga*

## Referencoj 
## Eksteraj ligiloj 
* Página oficial del escrito (en la hispana)

Kategorio:Hispanaj verkistoj
Petrovice (Prago)

**Petrovice** () estas urba parto kaj katastra teritorio, parto de urbo Prago, kiu estas identa kun teritorio de urba parto *Prago–Petrovice*. Vilaĝo Petrovice estas dokumentita ekde la 14-a jarcento, memstara municipo ĝi fariĝis en la jaro 1920, Petrovice estis al Prago kun konservo de la propra loka komitato alligita en la jaro 1968 kaj ekde tiu tempo ĝi estas konsisto de parto Prago 10. En la jaro  daŭre vivas ĉi tie .

**Prago-Petrovice** estas ekde la 24-a de novembro 1990 urba parto, ku estiĝis per transformado de antaŭa agadeco de loka nacia komitato. La teritorio de la urba parto estas katastra teritorio *Petrovice*. Dsvastigitan agadecon de la ŝtata administrado por tiu ĉi urba parto faras urba parto Prago 15.

Petrovice etendiĝas en sudorienta terangulo de Prago inter Jižní Město, Horní Měcholupy kaj Uhříněves, la kerno de la devena vilaĝo situas sur deklivo de valo de rivereto Botič. Per areo ĝi estas la plej malgranda praga urba parto, sed sur areo 1,79 km2 ĉi tie vivas proksimume 6 mil da loĝantoj.

## Loĝantaro 
## Memorindaĵoj 
* Preĝejo de sankta Jakobo Pli Aĝa

## Najbarantaj urbaj partoj kaj kvartaloj 
La teritorio de la urba parto Prago-Petrovice limas
* norde kun la katastraj teritorioj Hostivař kaj Horní Měcholupy (urba parto kaj administra distrikto Prago 15, administrado Prago 10)
* oriente kun la katastra teritorio Uhříněves (urba parto kaj administra distrikto Prago 22, administrado Prago 10)
* sude kun la katastra teritorio Křeslice (urba parto Praha-Křeslice, administra distrikto Prago 11, administrado Prago 10)
* sudokcidente per mallonga limo kun la katastra teritorio Újezd u Průhonic (urba parto Prago-Újezd, administra distrikto Prago 11, administrado Prago 4)
* okcidente kun la katastra teritorio Háje (urba parto kaj administra distrikto Prago 11, administrado Prago 4)

## Pluaj fotoj 

Praha, Petrovice, sídliště Dobrá Voda, III.jpg|La plej nova loĝdomaro de Petrovice, loĝdomaro Dobrá Voda finita en la jaro 1992
Praha, Petrovice, hřbitov.jpg|Malnova tombejo inter domoj
Praha, Petrovice, Einsteinova.jpg|Strato Edisoova estas unu el la plej abruptaj stratoj de Petrovice
Petrovice Edisonova.JPG|Strato Edisonova

Kategorio:Urbaj partoj de Prago
Kategorio:Katastraj teritorioj en Prago
Kategorio:Setlejoj en Praga plataĵo
Béla Radnai (patologo)

**Béla Radnai,** laŭ la hungarlingve kutima nomordo kaj kun ĉiuj personaj nomoj **Radnai Béla Károly Antal** estis hungara patologo, prosektoro, altlerneja instruisto. Lia familia nomvarianto estis *Radnay*, lia patro estis Béla Radnai (skulptisto).

Béla Radnai naskiĝis  en Budapeŝto, li mortis  en Budapeŝto.

## Biografio 
Béla Radnai maturiĝis en luterana gimnazio en sia naskiĝurbo en 1930, poste li akiris medicinan diplomon en Scienca Universitato Péter Pázmány en 1936. Post la diplomo li estis hospitala prosektoro ĝis 1949, poste 2 jarojn en alia hospitalo jam en rango ĉefkuracisto, inter 1951–1978 li gvidis la prosektoran branĉon en tria hospitalo. Li estis ankaŭ asistanto inter 1943–1950 en la universitata patologia instituto. Intertempe li akiris licencojn pri laboratoriaj scioj (1941) kaj prosektorio-patologio (1946). Li kandidatiĝis (CSc) en 1968 antaŭ la Hungara Scienca Akademio, post 3 jaroj li iĝis honora docento. Li edziĝis en 1971. Dufoje li ricevis premiojn.

## Elektitaj kontribuoj 
* *A hypophysis és hypothalamus kórszövettani vizsgálata kiütéses typhus kapcsán*. (1947)
* *A nephritis pathologiája*. (1953)
* *Necrotisáló polyangiitis és granulomatosis*. (kunaŭtoro, 1958)
* *A kollagenosisok tüdőelváltozásainak pathologiája*. (kunaŭtoro, 1960)
* *Adatok a rheumatoid arthritis extraarticularis érelváltozásainak pathomorphologiájához*. disertaĵo, 1968)

## Fontoj 
* biografio hungare
* biografio hungare

## Referencoj 
Kategorio:Hungaraj patologoj
Kategorio:Hungaraj prosektoroj
Kategorio:Hungaraj altlernejaj instruistoj
Kategorio:Budapeŝtanoj
Zain

dekstre
dekstre
**Zain** (aŭ *Zajin*, hebree זין) estas la sepa litero de la hebrea alfabeto. Ĝia nombra valoro estas 7. En la moderna hebrea lingvo Zain estas prononcata kiel normala esperanta "z". La greka litero Zeto, kaj tial ankaŭ la latina Z, devenas de ĉi tiu litero.

La vorto Zain aŭ Zajin signifas "glavo" (זין), kio estis la originala signifo de ĉi tiu simbolo en piktograma skribo. La formo de la litero ankoraŭ sugestas glavon.

En komputiko, la unikoda signonumero estas U+05d6, kaj en la sistemo HTML, la Hiperteksta Marklingvo, ĝi skribiĝas «&amp;#1494;», do «**&#1494;**». 

Laŭ prononco, la litero do identas al la esperanta litero "z". Foje ĝi skribiĝas per variaĵo ז' aŭ 'ז, kio prononceblas analoge al esperanta litero "ĵ".

Kategorio:Hebrea alfabeto
William Holmes McGuffey

**William Holmes McGUFFREY** (n. la 23-an de septembro 1800 - m. la 4-an de majo 1873) estis usona instruisto .

Li verkis la *McGuffey Readers*, unu el la unuaj lernolibroj uzataj kiel eduka kaj instrua ilo en bazlernejoj en Usono.

McGuffey celis kompreni la interesojn, kapablojn, kapablojn kaj komprenon de infanoj de malsamaj aĝogrupoj por verki tekstojn taŭgajn por iliaj bezonoj. De 1836 ĝis 1960, liaj libroj vendiĝis pli ol 122 milionojn da ekzempleroj, kontribuante signife al la legopovo de usonanoj. 

Por sia tuta laboro, li ricevis nur mil dolarojn laŭ sia kontrakto. Li neniam multe interesiĝis pri mono; li dediĉis sian tutan vivon al instruado kaj edukado. Li mortis en 1873 post mallonga malsano sen riĉaĵo. Li nun estas entombigita ĉe la Universitato de Virginio en Charlottesville.

## Referencoj 
## Eksteraj ligiloj 
* William Holmes McGuffey - cifereca kolekto administrita de la Miami Universitataj Bibliotekoj
*

Kategorio:Usonaj malfikciaj verkistoj
Kategorio:Usonaj instruistoj
Gilbert Patten

**William Gilbert George PATTEN** (n. la 25-an de oktobro 1866 en Corinna - m. la 16-an de januaro 1945 en Vista) estis usona verkisto, specialiĝinta pri malmultekostaj romanoj, kaj konata aparte kiel la aŭtoro de la rakontoj *de Frank Merriwell*, sub la pseŭdonimo Burt L. Standish.

## Filmigoj 
* ''The Crown Prince's Double* (*La Duoblo de la Kronprinco*) , reĝisorita de Van Dyke Brooke - rakonto (1915)
* *Temporary Marriage Provizora Geedzeco'', reĝisorita de Lambert Hillyer - adaptado (1923)

## Referencoj 
## Eksteraj ligiloj 
* 

Kategorio:Usonaj verkistoj
Pitkovice

**Pitkovice** () estas urba kvartalo kaj katastra teritorio en la sudorienta rando de Prago en Ĉeĥio. Ĝi kreas la plej okcidentan parton de urba parto Prago 22. Antaŭ ampleksa konstruado en regiono de vojkruciĝo de stratoj Žampionová kaj K Dálnici ĉi tie estis registritaj sole 8 stratoj kaj vivis ĉi tie 197 loĝantoj. Hodiaŭ ĉi tie vivas pli ol 1 mil loĝantoj, dank' al kio ĝi estas post Uhříněves kaj Kolovraty la plej nombra katastra teritorio en Prago 22. Vivas ĉi tie  ().

## Loĝantaro 
## Ĉirkaŭaĵo
* Čestlice

## Pluaj fotoj 

 Holubinková street, middle part, Praha.jpg| Loĝdomoj en Nové Pitkovice
 Prague Pitkovice Creek.jpg| Rojo Pitkovický potok
 Park at Pitkovice II, Praha.jpg| Parko ĉe fiŝlagoj Pitkovické rybníky
 Chorošová street, east part, Praha.jpg| Vilaoj en strato Chorošová ulice

Kategorio:Prago 22
Kategorio:Katastraj teritorioj en Prago
Kategorio:Setlejoj en Praga plataĵo
Eiji Yoshikawa

**Yoshikawa Eiji**  [jo.ɕi̥.kaꜜ.wa | eꜜi.(d)ʑi, -ka.wa eꜜi-, -eꜜː.(d)ʑi] (, fakte *Yoshikawa Hidetsugu* (); n. la 11-an de aŭgusto 1892 en Kanagaŭa - m. la 7-an de septembro 1962 en Tokio) estis japana verkisto de historiaj romanoj, unu el la plej eminentaj reprezentantoj de ĉi tiu ĝenro en sia lando.  En la okcidento li estas plej konata pro sia verko *Musaŝi*. La romano estis transformita en filmon en 1954.

Lian verkadon influis ĉefe japanaj kaj ĉinaj historiaj verkoj kiel La Rakonto pri la Taira, La Rakonto pri Genji, Akvorando, kaj Romanco de la Tri Regnoj, multajn el kiuj li poste rerakontis laŭ novaj manieroj, kiel ekzemple Taikōki ( japane: 太閤記 *Taikōki*), 17-jarcenta biografio de Toyotomi Hideyoshi, kiu konsistis el 20 volvlibroj. Liaj aliaj verkoj ankaŭ estas plejparte neoriginalaj, sed per siaj verkoj, el kiuj ekzistas multaj, li tenis legantojn interesitaj pri la pasinteco. Li ankaŭ estis premiita per la Ordeno de Kulturo, la plej alta literatura premio de Japanio. kiel la Ordeno de la Sankta Trezoro, la Premio Kikuchi Kan, la Premio Asahi de la gazeto Asahi Shimbun, kaj la Premio Mainichi por la Artoj.

Tri premioj estas aljuĝitaj honore al Eiji Yoshikawa: la Literatura Premio [japana], la Kultura Premio [japana], kaj la Premio por Junaj Aŭtoroj [japana].

## Verkoj (elekto) 
* *Naruto Hichō* (鳴門秘帖), 1926
* *Miyamoto Musashi* (宮本武蔵), germana *Musashi* , 1936-1939
* *Shinsho Taikōki* (新書太閤記), germana *Taiko* , 1939-1941
* *Shin Heike Monogatari* (新平家物語), 1951
* *Shihon Taiheiki* (私本太平記), 1958-1961
* *Shinshū Tenmakyō* (神州天馬侠), 1925-1928

## Referencoj 
## Eksteraj ligiloj 
* La Yoshikawa Eiji Domo kaj Muzea retejo (japane)

Kategorio:Japanaj verkistoj
Clive Cussler

**Clive Eric CUSSLER** (n. la 15-an de julio 1931 en Aurora, Ilinojso, Usono ; 24-a de februaro 2020 en Scottsdale, Arizono) estis usona verkisto, scenaristo kaj aŭtoro de krimromanoj kaj aventurromanoj kaj subakva esploristo. 

Lia plej konata heroo estas *Dirk Pitt*, kiun li kreis en 1973. En la lastaj jaroj li ankaŭ verkis plurajn librojn kune kun la usona aŭtoro Paul Kemprecos pri la nova heroo *Kurt Austin* en la *NUMA-Dosieroj* kaj kun Craig Dirgo kaj Jack du Brul la *Oregon-Dosieroj* pri ilia prezidanto *Juan Cabrillo*.

Lia tria publikigita libro, **Raise the Titanic!** ( Viking Publishing, 1975), estis lia unua grava komerca sukceso. La filmadapto de 1980, tamen, estis fiasko, malgraŭ ĉefrolado de tiaj steluloj kiel Jason Robards, Anne Archer, kaj Alec Guinness. En 2005, lia romano **Operation Sahara** estis adaptita en filmon nomitan **Sahara: Adventures in the Desert*,* ĉefroligante Matthew McConaughey kiel *Dirk Pitt*.

Per la enspezoj de siaj romanoj, Clive Cussler financis la neprofitcelan organizaĵon Numa (ne konfuzu kun la samnoma organizaĵo el liaj libroj), kiu celas malkovri kaj esplori historie signifajn ŝipvrakojn antaŭ ol ili estas putritaj kaj detruitaj. 

Liaj romanoj inspiris diversaj aliaj verkaĵoj de fikcio.

## Referencoj 
## Eksteraj ligiloj 
* 
* NUMA retejo
* Aŭdia intervjuo kun Clive Cussler Parolado pri *La Postkuro (The Chase)*
* Clive Cussler retejo de adorantoj
* La Muzeo Cussler
* clivecussler.com.au
* Cussler informilo 

Kategorio:Germanaj usonanoj
Kategorio:Anglodevenaj usonanoj
Kategorio:Usonaj subakvistoj
Kategorio:Usonaj arkeologoj
Norman Bridwell

**Norman BRIDWELL** (n. la 15-an de februaro 1928 en Kokomo, Indianao  - m. la 12-an de decembro 2014, en Bluffs, Masaĉuseco) estis usona verkisto kaj ilustristo, plej konata kiel la aŭtoro de la libroserio *Big Red Dog Clifford*. 

## Kariero 
Li komencis sian artan karieron kiel sendependa komerca artisto en Novjorko, sed tio ne sufiĉis por pagi la fakturojn kaj subteni sian edzinon kaj junan filinon. Por gajni ekstran monon, en 1962, Bridwell konstruis portfolion kaj provis akiri laboron kiel infanlibra ilustristo, sed estis malakceptita de ĉirkaŭ 15 eldonistoj. Laborante ĉe Harper & Row, redaktisto, kredante ke la verko de Bridwell ne estis sufiĉe bona por vendiĝi memstare, sugestis, ke li transformu unu el liaj desegnaĵoj en rakonton. La redaktisto elektis verkon prezentantan knabinon kaj sangohundon laŭ la grandeco de ĉevalo, kiu estis adaptita en la rakonton "Clifford the Big Red Dog".  kaj de tiam generis pli ol 75 librojn pri la hundo (ne ĉiuj verkitaj de Bridwell), tri animaciajn televidseriojn, varojn,  realfilman muzikalon,  kaj plenlongan filmon.  Clifford estas la oficiala maskoto de Scholastic, la eldonisto de la serio. 

La Sorĉistino Apud la Pordo*, unue publikigita en 1965, estis alia sukcesa libro verkita kaj ilustrita de Bridwell. La aŭtoro sendis *La Sorĉistino Apud la Pordo* al la redaktisto kune kun nova ekzemplero de *Clifford*. La nova koncepto por la libro kaj la ilustraĵoj estis kunmetitaj nur la tagon antaŭ la kunveno. Rezulte, *La Sorĉistino Apud la Pordo* fariĝis unu el la plej popularaj libroj de Bridwell, kaj estis parto de seslibra serio konstruita ĉirkaŭ *La Sorĉistino*.  

Aliaj infanlibroj de Bridwell inkluzivas *The Zany Zoo* (1963),  *What Do They Do When It Rains* (1969),  *How to Care for Your Monster* (1970),  kaj *A Tiny Family* (1974).  Entute, liaj verkoj vendis pli ol 126 milionojn da ekzempleroj kaj estis tradukitaj en 13 lingvojn. 

## Referencoj 
## Eksteraj ligiloj 
* Norman Bridwell Paperoj, specialaj kolektoj ĉe la Universitato de Suda Misisipo (de Grummond literatura kolekto de infanoj)

Kategorio:Usonaj porinfanaj verkistoj
Kampongcam (urbo)

**Kampongcam,**  estas urbego, ĉefurboj de la samnomaj provinco kaj municipo en sudorienta Kamboĝo. La loknomo signifas: haveno de Ĉamoj (etno). La municipo estas subdividita en kvar distriktojn kaj 32 vilaĝojn.
eta|maldekstre|

## Demografio 
En Kampongcam loĝas  homoj laŭ https://eo.wikipedia.org/wiki/Vikipedio:Listo_de_artikoloj_kiuj_ekzistas_en_multaj_lingvoj_kaj_forestas_en_la_esperanta_Vikipedio/Urboj en 2025.

## Geografio 
La urbego situas laŭ la dekstra bordo de la rivero Mekongo sur 20 metrojn super la marnivelo 124 kilometrojn nordoriente de la ĉefurbo Pnom-Peno.

## Trafiko 
La urbego estas ligita al la alia riverbordo per la ponto Kizuna, kiu estas la unua en Kamboĝo, kiu transiras la Mekongon. Kampongcam havas vojajn ligojn al gravaj kamboĝaj urboj, sed al Pnom-Peno jam aŭtovojo servas laŭlonge de la Mekongo. Daŭras ĉirkaŭ 2,5 horojn vojaĝi en tiu itinero ekzemple per ĉitagaj aŭtobusoj, se ne paroli pri la ŝipoj.

## Klimato 
La municipo havas tropikan savanan klimaton laŭ klimata klasifiko de Köppen (Aw). La averaĝa jara temperaturo estas  kaj varias inter . La precipitaĵo averaĝe estas 1721 mm jare. En ĉiuj monatoj pluvas, sed inter majo-oktobro pli ofte pluvas, dum inter januaro-marto apenaŭ pluvas.

## Vidindaĵoj 
* domoj el la kolonia franca epoko
* bambua ponto al insulo
* ponto tra rivero
* gvatoturo, kie la francoj kontrolis la riveron, nun neuzata

## Fontoj 
* WikiTrans
eta|800x800px|centre|

Kategorio:Urboj de Kamboĝo
Ignacio García-Valiño

**Ignacio GARCIA-VALIÑO** (n. en 1968 en Zaragozo – m. la 5-an de julio 2014 en Marbella) estis hispana verkisto.

Lia ĉefa agado estis kiel lerneja psikologo, kiun li kombinis kun sia laboro kiel romanisto kaj scenaristo. 

Li verkis novelaron, *La caja de música y otros cuentos* kaj la romanojn *La irresistible nariz de Verónica* (al kiu estis premiita la Premio de Novela José Mª de Pereda ), *Urias y el rey David*, *La caricia del escorpión*, kun kiuj li estis finalisto de la Premio Nadal en 1998, *Una cosari es el silencio por Premio* de Nadal, kaj Una cosa es el *silencio por* Premio de Nadal, kaj Una cosa es el silencio. Novela Ciudad de Torrevieja en 2006.

Li estis konata pro la publikigo en 2007 de la historia suspensfilmo *La Du Mortoj de Sokrato* (hispane: *Las dos muertes de Socrates*, publikigita en 2003 ), lokita en Ateno en 399 a.K.: la esploristo estas la sofista filozofo Prodiko de Ceoso.

## Referencoj 
Kategorio:Verkistoj de krimromanoj
Kategorio:Hispanaj verkistoj
Gopnikoj

**Gopnikoj** (ruse — гоп, гопарь; kolektive - гопота, шпана) estas reprezentantoj de neformala grupo de loĝantoj kun malalta socia statuso, malbone edukitaj kontingentoj sen moralaj valoroj, ofte origine de malbone formitaj familioj de Rusio kaj aliaj landoj de la Sovetunio, kaj unuiĝantaj laŭ la signoj de kontraŭkulturo por serĉi memaserton per krimaj, detruaj kaj aliaj malbonaj rimedoj rilate al tiuj, kies superecon ili sentas super si mem, ĉar de ili havas pli altan socian statuson ol aliaj gopnikoj. 

La termino estas vaste uzata en Rusio kaj la landoj de la antaŭa Sovetunio (ekde la fino de la 20-a jarcento). La origino de la termino ne estas sufiĉe konata kun certeco; ekzistas multaj versioj.

## Fontoj 
Kategorio:Demografio de Rusio
Prago-Troja

**Prago-Troja** estas urba parto kreata de pli granda (nome suba, suda) parto de la katastra teritorio Troja, kie situas la historia kerno de la vilaĝo. Dume la ceteraj 56 mem-administraj partoj de Prago estiĝis jam en la jaro 1990, Prago-Troja estis kiel ununura nur aldone, nome la 1-an de januaro 1992 per apartigo de la urba parto Prago 7. Parte estis renovigita la loka administrado, kiun Troja havis lastatempe kiel memstara mnicipo en distrikto Karlín antaŭ sia alligo al Prago en la jaro 1922.

La transprenitan agadecon por administra distrikto de la urba parto Prago-Troja plenumas urba parto Prago 7.

## Loĝantaro 
Kategorio:Urbaj partoj de Prago
Vav (hebrea alfabeto)

dekstre
dekstre
**Vav** (hebree ו) estas la sesa litero de la hebrea alfabeto. Ĝia nombra valoro estas 6.

En komputiko, la unikoda signonumero estas U+05D5, kaj en la sistemo HTML, la Hiperteksta Marklingvo, ĝi skribiĝas «&amp;#1493;», do «**&#1493;**». 

Kategorio:Hebrea alfabeto
Meksika papageto

La **Meksika papageto** (*Forpus cyanopygius*) konata ankaŭ kiel *turkispuga papageto* aŭ *Meksika blupuga papageto*, estas specio de papageto en la familio *Psittacidae*.

Estas du subspecioj: *papagetoj de Grayson* aŭ *Tresmariasa papageto* (*F. c. insularis*) kaj *F. c. cyanopygius*.

## Aspekto 
## Distribuado kaj habitato
Meksikaj papagetoj estas endemiaj de okcidenta Meksiko. Ilia teritorio etendiĝas de suda Sonora ĝis Colima. Ĉi tiu specio estas la plej norda membro de la genro *Forpus*.

### Reproduktado 
Meksikaj papagetoj tipe reproduktiĝas inter majo kaj julio, kaj demetas de ĝis 3 malgrandajn, blankajn ovojn. Ili manĝas kaj surgrunde kaj en arboj kaj arbedoj kiel grandaj grupoj. Oni scias, ke ili ofte vagas serĉante manĝaĵon, kio malfaciligas regionajn populacitaksojn.

## Referencoj
## Eksteraj ligiloj
*World Parrot Trust  Parrot Encyclopedia: species profile
*Neotropical Birds de Cornell Lab of Ornithology: species profile
*eBird de Cornell Lab of Ornithology: species profile

Kategorio:Papagedoj
Kategorio:Birdoj de Meksiko
Speciala novaĵo

**Urĝaj** aŭ **specialaj** **novaĵoj** aŭ **novaĵfulmo** – en la elsendado fare de la  amaskomunikiloj, estas speciala eldono de novaĵprogramo en kiu gravaj, lastminutaj novaĵoj estas elsenditaj rekte, interrompante la programon nuntempe elsenditan en televido aŭ radio.

Kaze de aparte grava evento, oni ne atendas la laŭtempan radio- kaj televid- novaĵprogramon por raporti urĝan novaĵon, sed estas interrompita por speciala novaĵelsendo (tial la angla termino "breaking news", signifante rompiĝantaj novaĵoj).

Tiu raportita okazaĵo havas aparte altan gravecon aŭ novaĵvaloron kaj tial estas disvastigata tra la amaskomunikiloj tuj post konfirmo. Ĝi kutime estas konciza mesaĝo sen detalaj klarigoj aŭ esplorado, kiuj estas provizitaj poste.

Novaĵfulmo kutime estas akompanata de rekta elsendo de la loko de la okazaĵo por alproksimigi la spektanton al la loko de la okazaĵo - kio instigas daŭran spektadon kaj estas integrita parto de la ĵurnalisma raporta rutino, precipe en krizoj.

Notindas ke novaĵdissendantoj ankaŭ uzas la terminon por daŭra priraportado de eventoj de larĝa intereso por spektantoj, altirante akuzojn pri sensaciismo.   

La speciala paŭzo en regulajn televidajn elsendojn kun speciala ĝisdatigo ne estas populara ĉie en la mondo, ĉar en tiuj landoj  kiuj ekzistas novaĵkanaloj kies sola celo estas provizi la novaĵojn. Ĉe tiuj kanaloj, kiam okazas gravaj eventoj ĵusatempe, la prezentisto simple anoncas "urĝajn novaĵojn" kaj komencas raporti pri la evento laŭ alveninta priraportado.

## Referencoj 
Kategorio:Tipoj de ĵurnalismo
Smíchov

**Smíchov** () estas urba kvartalo kaj katastra teritorio en la sudorienta rando de Prago sur la maldektra bordo de rivero Vultavo, apartenanta al la urba parto Prago 5. Norde ĝi najbaras kun Malgranda Kvartalo, sude kun Hlubočepy, sudokcidente kun Radlice. La katastro de Smíchov elkuras okcidenten norde laŭlonge laŭ strato Plzeňská ulice ĝis limo kun Motol. Strato Plzeňská ulice en sia supra parto escepte de mallongaj sektoroj kreas limon inter Smíchov kaj Košíře. Sur la kontraŭa dekstra bordo de la rivero troviĝas de nordo Nova Urbo, Vyšehrad kaj Podolí. Al Smíchov apartenas ankaŭ granda vultava insulo Císařská louka (kontraŭ Vyšehrad kaj Podolí) kaj Dětský ostrov. En la jaroj 1903–1921 Smíchov estis urbo, ekde la jaro 1838 ĝi havis statuson de antaŭurbo. En duono de la 19-a jarcento konsisto de Smíchov estis ankaŭ Košíře, kiu memstariĝis pli poste. Vivas ĉi tie  ().

## Loĝantaro 
## Memorindaĵoj
* Foirodomo Smíchov
* Ursa fontano
* Portheimka
* Bertramka 
* Stacidomo Smíchov
* Parko Sacré Coeur de iama monaĥejo

## Aliaj konstruaĵoj
* Bierfarejo Staropramen

## Naskiĝintoj
* Karel Kavina

## Pluaj fotoj 

Nad Výšinkou street, east part, Praha.jpg|Vilao en strato Nad Výšinkou
Praha-Plzenska do centra.jpg|Strato Plzeňská ulice direkte de la centro sur nivelo de Bertramka
Klamovka park, middle part, Praha.jpg|Parko Klamovka
Nad Palatou street, middle part, Praha.jpg|Loĝdomoj en strato Nad Palatou
Smíchov Ústřední tržnice 3.jpg|Centra foirodomo, sidejo de filio de Urba biblioteko
Smíchov Národní dům 1.jpg|Nacia domo en Smíchov
Smíchov Neptunova fontána.jpg|Ursa fontano
Smíchov Svornosti MSD.jpg|Moderna kancelaria konstruaĵo
Praha-Smíchov Krajský úřad Středočeského kraje 3.jpg|Konstruaĵo de Regiona oficejo de Mezbohemia regiono

Kategorio:Prago 5
Kategorio:Urboj enmembrigitaj en Pragon
Kategorio:Katastraj teritorioj en Prago
Kategorio:Setlejoj sur Vultavo
Kategorio:Setlejoj en Praga plataĵo
László Matkó

**László Matkó** [lAslO matkO], laŭ la hungarlingve kutima nomordo **Matkó László** estis hungara prosektoro, citologo.

 naskiĝis  en Debrecen, li mortis  en Budapeŝto.

## Biografio 
 akiris medicinan diplomon en Scienca Universitato István Tisza en 1944, sed jam ekde 1943 li praktikadis en la universitata patologia instituto. En 1945 li estis armea kuracisto. En 1946 li estis en simila instituto en Szeged, poste li revenis al Debrecen, kie li estis levita lektoro en 1948. Ĝuste tiam li akiris prosektoran licencon en Universitato de Pécs. De 1953 ĝis sia frua morto li laboris en ĉefurba malsanulejo, kie li aliĝis al esplorado de kancero. Li edziĝis en 1949.

## Elektitaj kontribuoj 
* *Csontvelő és anaphylaxia*. (kunaŭtoro, 1948)
* *Változások kutyák szívén anaphylaxiás shockban*. (kunaŭtoro, 1950)
* *A phlyctaénás szemgyulladás gümőkóros vonatkozásairól*. (kunaŭtoro, 1952)
* *A kötőszövet állományának pathologiája*. (1954)

## Fontoj 
* biografio hungare

## Referencoj 
Kategorio:Hungaraj prosektoroj
Kategorio:Hungaraj citologoj
Kategorio:Budapeŝtanoj
Troja

:*Estas ankaŭ Trojo.*

**Troja** () estas eksa vilaĝo kaj municipo, nun urba parto kaj katastra teritorio de Prago. La katastra teritorio  Troja havas areon 5,43&nbsp;km2. Ĝi situas sur la dekstra bordo de rivero Vultavo kaj sur apuda monteto norde de Prago. La suba parto de Troja en valo de Vultavo kreas memstaran urban parton Prago-Troja kaj ĝi apartenas en distrikton Prago 7, la supra parto sur plataĵo Bohnická plošina apartenas al urba parto Prago 8 kaj distrikto Prago 8. Vivas ĉi tie  ().

## Loĝantaro 
## Interesaj objektoj 
* Zoo Prago
* Botanika ĝardeno de Prago
* Troja kastelo
* Diplomata kvartalo Troja

## Najbaraj kvartaloj 
* Holešovice
* Kobylisy
* Bohnice
* Bubeneč
* Libeň

## Pluaj fotoj 

Prague Zoo main entrance.JPG|Enirejo en Zoo Prago
Troja, kaple svaté Kláry.jpg|Kapelo de sankta Klaro
Trojan horse in Troja, Prague 2717.JPG|Troja ĉevalo sur insulo Císařský ostrov en Bubeneč
Pod Lisem str, Prague Troja.jpg|Strato en Troja
Château de Troja01.jpg|Troja kastelo

Kategorio:Prago 7
Kategorio:Prago 8
Kategorio:Katastraj teritorioj en Prago
Kategorio:Setlejoj sur Vultavo
Kategorio:Setlejoj en Praga plataĵo
Mark Victor Hansen

**Mark Victor HANSEN** (naskita la 8-an de januaro 1948, Waukegan, Ilinojso, Usono) estas usona kreiva kaj motiviga parolanto, persona kreskotrejnisto, kaj aŭtoro de libroj pri memdisvolviĝo kaj motivado.  Li estas plej konata kiel la fondinto kaj kunaŭtoro de la populara serio "*Chicken Soup for the Soul*" (Kokaĵa supo por la animo) de inspiraj veraj rakontoj. 

## Referencoj 
## Eksteraj ligiloj 
* 

Kategorio:Dandevenaj usonanoj
Kategorio:Usonaj memhelpaj verkistoj
Kategorio:Usonaj motivaj verkistoj
Aurelia Wyleżyńska

**Aurelia Wyleżyńska** (naskiĝis en 1881, en Oknica, (Podolio), nun en Ĉednestrio, mortis la 3-an de aŭgusto 1944 en Varsovio) estis pola verkistino kaj publicistino, partoprenantino de la Pola Rezistomovado. 

## Vivo
Naskita en nobela familio, blazono Trzaska, en Podolio en Rusia imperio. Ŝi ricevis zorgan edukadon – finis faman varsovian privatan lernejon por knabinoj de Cecylia Plater-Zyberkówna, poste studis ĉe Literatura Fakultato de Superaj Kursoj por Virinoj en Krakovo, pli poste ĉe Filozofia Fakultato de Jagelona Universitato (1907–1911). Debutis en 1909 surpaĝe de la revuo „Prąd” publikigante literaturan skizon pri dramo "Róża" (Rozo) de Stefan Żeromski.

Dum la germana okupado verkis por konspira gazetaro. En sia loĝejo ĉe la strato Lipowa kaŝis judojn, i.a. oficirojn de juda deveno. Ankaŭ transportis medikamentojn al Varsovia geto. Ekde duono de 1940 laboris kiel volontulo en varsoviaj malsanulejoj, portante esperon al vunditoj, instruante la francan lingvon kaj laborante kiel tradukistino.

Ŝi mortis la 3-an de aŭgusto 1944 rezulte de vundoj ricevitaj la duan tagon de la Ribelo de Varsovio.

## Publikaĵoj
* *Ryszard Berwiński. Studium*, Krakovo 1913
* *Jeunes poètes polonais*, Parizo 1926
* *Księga udręki. Powieść* (Libro de la turmento. Romano), Warszawa 1926
* *Biała czarodziejka* (Blanka sorĉistino, Warszawa 1929
* *Kroniki wojenne* (Militaj kronikoj). unua volumo: 1939–1942, dua volumo: 1943–1944, Warszawa 2022

Kategorio:Naskiĝintoj en 1881
Kategorio:Mortintoj en 1944
Kategorio:Polaj verkistoj
Kategorio:Polaj publicistoj
Jack Canfield

**Jack CANFIELD** (naskita la 19-an de aŭgusto 1944 en Fort Worth, Teksaso) estas usona aŭtoro kaj instiga parolanto. 

## Vivo 
Canfield estas plej konata kiel kunaŭtoro de la furoranta serio *"Chicken Soup for* the Soul" (Kokaĵa supo por la Amino) laŭ la New York Times. Ĉi tiu serio estis publikigita en pli ol 47 lingvoj kaj vendis pli ol 100 milionojn da ekzempleroj. 

La libro de Canfield **La Principoj de Sukceso** (*Kompaso por la Animo*) klarigas 64 principojn por igi homojn pli sukcesaj (2005). 

En 2007, Canfield lanĉis la programon *"Scienco de Riĉiĝo"* kune kun du aliaj instruistoj el la filmo *"La Sekreto"*, Bob Proctor kaj Michael Beckwith. Ĝi baziĝis sur la libro de Wallace D. Wattles, *La Scienco *de Riĉiĝo* *. Ĉi tiu libro ankaŭ servis kiel bazo por la furorlibro de Rhonda Byrne, kiu ĉefe fokusiĝas al la *leĝo de altiro*. Canfield, Proctor kaj Beckwith priskribas en la programo kiel apliki ĉi tiun leĝon de altiro al mono.

## Referencoj 
## Eksteraj ligiloj 
* 

Kategorio:Usonaj motivaj verkistoj
Hannah Hampton

**Hannah Alice HAMPTON** (naskita la 16-an de novembro 2000 en Birmingham) estas angla profesia futbalisto kaj golisto. Ŝi nuntempe ludas por la angla Premier League klubo Chelsea FC kaj debutis por la angla nacia teamo en 2022 . 

## Referencoj 
## Eksteraj ligiloj 
* Hannah Hampton ĉe Chelsea FC
* Hannah Hampton ĉe La FA
* Hannah Hampton ĉe Aston Villa FC
* Hannah Hampton ĉe Birmingham Urbaj Virinoj

Kategorio:Anglaj futbalistoj
Adam Hargreaves

**Adam HARGREAVES** (naskita la 18-an de junio 1963) estas angla aŭtoro kaj ilustristo. Li estas la filo de la forpasinta Roger Hargreaves, kreinto de la libroserio Mr. Men, kaj daŭrigante la sukcesan libroserion de sia patro. 

Adam laŭdire inspiris la serion, kiam je la aĝo de 8 jaroj, li demandis al sia patro "kiel aspektas tiklo?" lia patro estis inspirita de la demando kaj desegnis tion, kio fariĝus la unua libro de la serio, ***Mr. Tickle*** , publikigita en aŭgusto 1971. 

## Referencoj 
## Vidu ankaŭ 
* Roger Hargreaves
* S-ro. Men

## Eksteraj ligiloj 
* Fairfax Galerio - Adam Hargreaves, elmontraĵoj kaj biografio
* Hill & Hill Galerio - Adam Hargreaves kaza studo kaj ekzpozicio

Kategorio:Anglaj ilustristoj
Kategorio:Anglaj porinfanaj verkistoj
Wilbert Awdry

**Wilbert Vere AWDRY** (n. la 15-an de junio 1911 - m. la 21-an de marto 1997 en Stroud, Gloucestershire, Anglio) ankaŭ konata kiel Rev. W. Awdry, estis brita anglikana pastoro, fervoja entuziasmulo kaj aŭtoro de infanlibroj. 

Awdry verkis 26 titolojn en *La Fervoja Serio* inter 1945 kaj 1972, kaj lia filo Christopher daŭrigis ĝin per pliaj 15 ekde 1983. Awdry ankaŭ publikigis aliajn rakontojn, kiel ekzemple tiujn pri de Belinda the Beetle (Belinda la Skarabo), ruĝa Volkswagen Skarabo. 

## *The Railway Series* 
Efektive, liaj plej konataj verkoj inkluzivas *The Railway Series* (*La Fervojan Serion*), la literaturan inspiron por la televida serio *Thomas kaj amikoj*.

La unua libro en tiu serio, *La tri fervojaj lokomotivoj*, estis publikigita en 1945. La malgranda tanklokomotivo Tomaso (d:Q3257965), kiu poste fariĝis la ĉefrolulo, unue aperis en la dua libro, *Thomas the Tank Engine (Tomaso la Tanklokomotivo)*, publikigita en 1946. La serio okazas sur la insulo *Sodor*, fikcia insulo kun escepte bonevoluinta fervoja reto. La libroserio poste metis la fundamenton por la animacia televidserio *Thomas & Friends (Thomas kaj* *amikoj**),* kiu estas tiel populara ĉe infanoj tra la tuta mondo, produktita de la brita televida produktanto Britt Allcroft, al kiu Awdry vendis la televidajn rajtojn en 1980. Awdry daŭre publikigis librojn en la serio ĝis 1972, kaj ĝin poste daŭrigis lia filo, Christopher Awdry.

## Referencoj 
## Eksteraj ligiloj 
* Awdry Familia retejo

Kategorio:Britaj fervojistoj
Kategorio:Anglaj porinfanaj verkistoj
Christian Hohnbaum

**Johann Christian HOHNBAUM** (naskiĝinta la  en Rodach, mortinta samloke la  estis germana poeto de ekleziaj kantoj, superintendanto kaj kuneldonisto de la gazeto *Hildburghäuser Dorfzeitung*.

Estante filo de bakisto li frekventis la Konsilantaran lernejon je Koburgo; de ĉi tie li iris al Casimirianum-gimnazio (1761-66). De februaro 1767 studis li ĉe la universitato de Göttingen teologion kaj filozofion. Post finekzameniĝo li estis privata instruisto ĉe grafo Könitz je Untersiemau, kie li ekkonis baronon Christian Truchseß von Wetzhausen. La amikeco kun li restis ĝismote. 

Laŭ volego de duko Ernesto Frederiko (Saksio-Koburgo-Saalfeld) - kiu mem ĝuis predikon de li - Hohnbaum iĝis diakono en februaro 1775. Baldaŭ poste la duko venigis lin Koburgon kie li iĝis kortega predikisto en 1780. En 1786 li revenis al Rodach en la funkcio de superintendanto. Kun sia granda familio li transloĝiĝis en ĵus nove konstruitan paroĥejstron (ĉe *Herrengasse 6*), kie ankaŭ gastis Friedrich Rückert. Rückert nomis Rodach *puran idilion* kaj la rondoj de artistoj ĉirkaŭ Hohnbaum epitetis *Eta Vajmaro*. Konata estas kristnaska kanto de li titole *Rodacher Weihnaĉtslied*. Tre verŝajne verkis li la tekston de *Die Schöpfung* de Benedikt Kraus.

En Rodach oni starigis monumenton por li en la 1907-a jaro. Filo lia estis la kuracisto kaj publicisto Carl Hohnbaum.  

## Literaturo 
* Rainer Axmann: *Von Superintendenten, Adjunkten und anderen geistlichen Herren in Rodach,* Bad Rodach 2008
* Irmhild Tschischka: *Aus der Bad Rodacher Stadtgeschichte.* Bad Rodach 2014

## Eksteraj ligiloj 
*ligiloj ĉe DDB
* *Die Schöpfung,* de Benedikt Kraus

## Notoj 
Kategorio:Germanaj luteranaj pastroj
Kategorio:Superintendantoj
Kategorio:Ekleziaj kantoj 
Kategorio:Naskiĝintoj en 1747
Kategorio:Mortintoj en 1825
Kategorio:Distrikto Coburg
Tim LaHaye

**Timothy F. LaHAYE** (n. la 27-an de aprilo 1926 en Detrojto, Miĉigano ; m. la 25-an de julio 2016 en San-Diego, Kalifornio) estis evangelia aŭtoro kaj pastro de suda baptista megapreĝejo en Kalifornio. Li publikigis entute 85 librojn, komence plejparte nefikciajn librojn pri persona disvolviĝo kaj rilataj temoj, poste sciencfikcion el sia perspektivo.

Li fariĝis tutmonde konata per la romanoj *"Left Behind* " (*postlasita*) pri la apokalipso, kiujn li verkis kun Jerry B. Jenkins.  Li ankaŭ estis la fondinto de la konservativa Konsilio por Nacia Politiko (Council for National Policy, CNP) kaj aliaj organizaĵoj. 

Laŭ LaHaye, sekulara humanismo estas komploto de malbonaj fortoj celantaj subpremi veran kristanismon kaj la usonan tradician familion, gvidata de 600 senatanoj kaj ĉiuj nekristanaj instruoj kaj kelkaj gravaj organizaĵoj kiel la Usona Unio por Civilaj Liberecoj. 

## Referencoj 
## Eksteraj ligiloj 
* Enarkivigita versio de oficiala retejo

Kategorio:Kritikistoj de la Katolika Eklezio
Kategorio:Usonaj fondintoj
Kategorio:Usonaj konspirteoriistoj
Kategorio:Usonaj kristanaj cionistoj
Elbert Hubbard

eta|Elbert Hubbard ilustrita en la frontispiece de *The Mintage*.
**Elbert Green HUBBARD** (n. la 19-an de junio 1856 en Bloomington, Kantono McLean, Ilinojso - m. la 7-an de majo 1915 en Atlantika Oceano apud la marbordo de Irlando) estis usona romanisto, eseisto, filozofo kaj eldonisto. Li estis la fondinto kaj eksponento de la Roycroft-Movado, usona branĉo de la angla Artoj kaj Metioj-Movado.

## Vivo 
Li estas ĉefe konata pro siaj biografiaj eseoj. La eseo de Hubbard *"Mesaĝo al Garcia"* aperis en la marta numero de *Philistine* de 1899. En ĝi, li rakontas la historion de soldato nomata Rowan, kiu, dum la Hispana-Usona Milito de 1898, ricevis ordonojn liveri leteron al la kuba generalo García. Hubbard priskribas kiel Rowan, sen hezito kaj sen obĵeto aŭ demandado, prenis la leteron, sole lokalizis Garcían, kiun li suspektis esti en la kubaj montoj, kaj liveris ĝin. Hubbard laŭdis la devosenton, volforton kaj lojalecon de Rowan. Kompare, li kritikis la laboretikon de siaj dungitoj, kiuj lasis tiajn virtojn multe por deziri.

*Mesaĝo al García* estis akceptita kun aprobo de dungantoj kaj militestroj tra la mondo, kiuj amase distribuis la tekston inter siaj dungitoj kaj subuloj. Presita kiel broŝuro, la verko tiel atingis totalan cirkuladon de 40 milionoj da ekzempleroj.

La 1-an de majo 1915, iom pli ol tri jarojn post la sinko de la *Titanic* , la Hubbard-familio surŝipiĝis la *Lusitania* en Novjorko. La 7-an de majo 1915, dum surmare, la oceana ŝipo estis torpedita kaj sinkigita de la submarŝipo SM U-20 (d:Q698755).
En la sama jaro de lia tragika morto, la verko de Elbert Hubbard "Mallongaj Vojaĝoj al la Hejmoj de Grandaj homoj" estis publikigita, kaj en 1927, lia taglibro estis publikigita, kiu ankaŭ enhavis diraĵojn, proverbojn kaj mallongajn eseojn.

La frazo "Kiam la vivo donas al vi citronojn, faru limonadon" estis kreita de Hubbard en januaro 1915, en nekrologo, kiun li verkis por aktoro nomita Marshall Pinckney Wilder. En la nekrologo, Hubbard skribis pri Wilder: "Li kolektis la citronojn, kiujn la sorto donis al li, kaj starigis limonadbudon." En 1948, Dale Carnegie reverkis la frazon en sia konata formo en sia libro **How to Stop Worrying and Start Living**.

## Referencoj 
## Vidu ankaŭ 
* Alice Moore Hubbard

## Eksteraj ligiloj 
* 
* *La Filistro* ĉe la HathiTrust
* *La Fra* ĉe la HathiTrust
* La Roycrofter Retejo
* La Elbert Hubbard paperoj ĉe la Harry Ransom homec-esplora centro ĉe La Universitato de Teksaso ĉe Austin
* La Biblioteko Winterthur 
* Hubbard Kolekto estas troviĝita ĉe la Specialaj Kolektoj/Diĝita Biblioteko en Falvey Monumenta Biblioteko ĉe Villanova Universitato.

Kategorio:Usonaj socialistoj
Kategorio:Usonaj eldonistoj
Kategorio:Usonaj anarkiistoj
Kategorio:Usonaj verkistoj de la 19-a jarcento
Gusztáv Scheuthauer

**Gusztáv Scheuthauer** [ŝeutaŭer], laŭ la hungarlingve kutima nomordo kaj kun plia persona nomo **Scheuthauer Albin Gusztáv** estis hungara patologo, prosektoro, altlerneja instruisto, krimmedicina kuracisto.

 naskiĝis  en Tőketerebes (Hungara reĝlando, Aŭstra imperio, nuntempa Trebišov en Slovakio), li mortis  en Budapeŝto.

## Biografio 
 akiris medicinan diplomon en Universitato de Vieno en 1861. Jam ekde 1860 li estis asistanto de Carl von Rokitansky en la universitato. En la sekvaj jaroj li ne nur prelegis, sed ankaŭ prosektoradis ĉe la juĝejo. Lia habilitiĝo okazis en fino de la 1860-aj jaroj. En 1870 li iĝis eksterordinara profesoro de Reĝa Universitato de Pest, ekde la sekva jaro ankaŭ prosektoro de Malsanulejo Rókus, ankaŭ krimmedicina kuracisto en la juĝejo. En 1874 li profesoriĝis en la universitato, krome li estis institutestro.

## Elektitaj kontribuoj 
* *Bericht über die Ergebnisse der Leichenuntersuchungen, welche an der von Hofrath Prof. C. Rokitansky geleiteten pathologisch-anatomischen Anstalt im Jahre 1864 angestellt wurden.* (1865)
* *Elméleti kórboncztan.* (studenta lernolibro, 1878)
* *Der Germanicus des Lonore ein Archimedes.* (1881)
* *Elméleti kórboncztan.* (studenta lernolibro, 2 volumoj, 1882)

## Fontoj 
* biografio hungare kun foto
* biografio hungare
* biografio hungare
* biografio hungare
* biografio germane

## Referencoj 
Kategorio:Hungaraj patologoj
Kategorio:Hungaraj prosektoroj
Kategorio:Hungaraj altlernejaj instruistoj
Kategorio:Hungaraj krimmedicinaj kuracistoj
Kategorio:Budapeŝtanoj
Trivialaĵoj

**Trivialaĵoj**  (ĉiutaglingve amuza fakto) estas inform(aĵ)oj-sciaĵoj, kutime ne aparte gravaj, kiuj nur larĝe rilatas al specifa temo. La termino foje ankaŭ signifas ĝeneralan scion, bazitan sur relative simplaj demandoj kaj respondoj.

Tiu informaro kutime implikas relative nesufiĉe bone konatajn sed simplajn faktojn pri iu fenomeno. Ekzemple, eĉ la nomo de la ĉefurbo de iu lando, sed ne la propra hejmlando, povas esti konsiderita trivialaĵo.

En multaj lingvoj, la plurala vorto *Trivia* sekve resumas simplajn aferojn, kiuj apartenas al la baza scio aŭ fundamento de ĝenerala edukado aŭ estas ĝenerale konataj sed sufiĉe malofte uzataj.

## Etimologio 
La antikvaj romianoj uzis la vorton *triviae* por priskribi kie vojo dividiĝas aŭ forkiĝas en du. **Triviae** estis formita de **tri** (tri) kaj **viae** (vojoj), laŭvorte signifante "tri vojoj", kaj en translokigita uzado "publika loko" kaj tial la signifo "komuna loko".  La latina adjektivo **triviālis** en klasika latino, krom sia laŭvorta signifo, povus havi la signifon "taŭga al stratangulo, komuna loko, vulgara". En malfrua latino, ĝi ankaŭ povus simple signifi "trioble".

La **trivio** (origine "loko kie tri vojoj renkontiĝas", aŭ "multe uzata publika vojo") estis la baza studfako en mezepokaj universitatoj, en kiu oni lernis la unuajn tri el la Sep Liberalaj Artoj : gramatikon, logiko (dialektiko) kaj retorikon. Ĝin sekvis la **quadrivio** kun la ceteraj kvar liberalaj artoj *(*artes liberales*)*, kiujn libera homo povis studi (aritmetikon, geometrion, muzikon kaj astronomion). La *trivio* estis kompletigita per la bakalaŭra grado ( **baccalaureus artium**, mallonge B.A.), la plej malalta akademia grado.

*Trivia* signifas ion kiel "malgrandaj aferoj indaj je scio", "tio kaj tio", foje ankaŭ "kuriozaĵoj". *Varia* laŭvorte signifas "diversaj aferoj".

## Uzado 
Kelkaj fankluboj konkuras por vidi kiu scias la plej multajn trivialaĵojn pri sia temo.

Ĉi tiu fakto estis ekspluatata en la konkurso kaj kvizoj kiuj tempaltempe estas okazigitaj kaj elsenditaj en diversaj amaskomunikiloj: gazetoj, radio kaj televido, kaj en kiuj konkursantoj devas respondi ĵustempe trivialaĵajn demandojn prezentitajn al ili.

## Referencoj 
Kategorio:Trivialaĵoj
## Vidu ankaŭ 
* Triviala sekvado, ludo
* Danĝero! (usonangla *Jeopardy*), populara televida kvizludo
* faktoido
Kategorio:Informo
Stodůlky

**Stodůlky** () estas urba parto kaj katastra teritorio okcidente de Prago, ensumiganta historian municipon Stodůlky kaj kvanton de novaj kvartaloj, loĝdomaraj kaj vilaaj. Ĝia teritorio estas proksimume identa kun teritorio de urba parto Prago 13, la loĝdomarajn partojn de Stodůlky kreas Jihozápadní Město. Areo de Stodůlky estas 963,01 ha.

La malpli grandan parto sudokcidente de la katastra teritorio Stodůlky (limigita de stratoj Jeremiášova, Radouňova kaj proskimume de valo de rojo Dalejský potok) apartenas al urba parto Prago-Řeporyje. Al tiu ĉi parto de Stodůlky en Řeporyje apartenas ne nur la plej norda parto de koneksa konstruareo de Řeporyje, sed ankaŭ skanzeno de mezepoka vilaĝo Řepora (nomata ankaŭ Tuležim) kaj komerca centro sude de strato Jeremiášova (Makro, Mountfield, Billa). Vivas ĉi tie  ().

## Loĝantaro 
## Pluaj fotoj 

Centrum sv. Prokopa 1.JPG|Novepoka preĝejo de sankta Prokopio kaj komunita centro de sankta Prokopio sur Sunplaco en Nové Butovice
Luziny sidliste.jpg|Tipa "tordigita" paneldomo en loĝdomaro Lužiny
Accenture Nové Butovice komplex budov.JPG|Metronom Business Center
Sluneční náměstí Praha 13 2010.jpg|Novepoka centro de Stodůlky – Sunplaco en Nové Butovice. Urbodomo en Stodůlky kaj du nubskrapuloj
Stodůlky metro vestibul 7.jpg|Enirejo en metroan stacion Stodůlky de linio B

Kategorio:Prago 13
Kategorio:Katastraj teritorioj en Prago
Kategorio:Setlejoj en Praga plataĵo
Roger Hargreaves

**Charles Roger HARGREAVES** (n. la 9-an de majo 1935 en Cleckheaton, Okcidenta Jorkŝiro, Anglio ; m. la 11-an de septembro 1988 en Tunbridge Wells, Kent) estis brita aŭtoro kaj ilustristo de infanlibroj .

Entute, li publikigis 46 bildlibrojn sed li tre famiĝis per la *serio "Mr. Men"*. Li ankaŭ publikigis serion de 33 bildlibroj dediĉitaj al "Little Miss". La 25 *Timbuctoo* -libroj estis unu el la multaj aliaj infanlibro -serioj de Hargreaves. 

Liaj libroj, kun siaj simplaj rakontoj kaj helaj, koloraj ilustraĵoj, estis parto de la brita popola kulturo dum pli ol 25 jaroj, vendante pli ol 85 milionojn da libroj tutmonde en 20 lingvoj.

Liaj libroj restas tre dezirataj ĝis hodiaŭ kaj atingas altajn prezojn inter entuziasmuloj.

## Bibliografio 
* John Malam: *Hargreaves, (Charles) Roger (1935–1988)* . En: Henry Colin Gray Matthew, Brian Harrison (red.): *Oxford Dictionary of National Biography*, from the early times to the year 2000 (ODNB). Oxford University Press, Oksfordo 2004,  ; doi:10.1093/ref:odnb/76335

## Referencoj 
## Eksteraj ligiloj 
* 

Kategorio:Anglaj humuristoj
Kategorio:Anglaj porinfanaj verkistoj
Kategorio:Listo de arkivitaj paĝoj de Retarkivo
Kategorio:Anglaj ilustristoj
Stodůlky (apartigilo)

**Stodůlky** povas esti:

* Stodůlky – eksa vilaĝo, hodiaŭ kvartalo de Prago ensumiganta precipe loĝdomaron Jihozápadní Město (*Sudokcidenta Urbo*)
** Loĝdomaro Stodůlky – loĝdomaro en Prago-Stodůlky
** Stodůlky (Praga metroo) – unu el stacioj de metroo en la praga kvartalo Stodůlky
** Stodůlky (burgodomo) – pereinta burgodmo en Prago 5
* Stodůlky (Strážný), ankaŭ Žďárek, ger. *Scheurek* – pereinta domaro sur teritorio de municipo Strážný en Šumava, distrikto Prachatice
* Stodůlky (Prášily), ankaŭ Stadla, ger. *Stadln* – pereinta municio sur teritorio de hodiaŭa municipo Prášily en valo de rivero Křemelná en Šumava, distrikto Klatovy
Bernard Fellay

**Bernard FELLAY** (naskiĝinta la  en Sierre) estas katolika episkopo el Svislando kaj eksa ĝenerala superulo de la Sacerdota Fratio de Sankta Pio la 10-a. Konsekron de li (30.6.1988) faris sen permeso de la Sankta Seĝo monsinjoro Marcel Lefebvre.

De oktobro 1977 Bernard estis studento en la fratia porpastra seminario je Ecône (Riddes) kaj ricevis ordinadon en la 29-a de junio 1982. Sajmjare li ekresponsis pri la manaĝerumado je Menzingen dum paralele pastorala agado. De 1988 li samofice respondecis pri la tuta svisa distrikto entreprenante ne malmultajn vojaĝojn i.a. en landojn  de la t.n. Tria mondo. 

Papo Benedikto la 16-a neniigis la ekskomunikon de Fellay kaj de la tri aliaj en junio 1988 konsekritaj episkopoj. De 1994 (ĝis julio 2018) Fellay iĝis ĉefa reprezentanto de la fratio helpate de Niklaus Pfluger kaj Alain-Marc Nély. Serĉado de akordo kun la papo tiam fiaskis. Reage ekstremismaj anoj de la fratio dissplitiĝis fondante, sub la gvidadon de episkopo Richard Williamson, la Sacerdotan union Marcel Lefebvre. 

 
En 2018 posteulis lin la italo Davide Pagliarani. En 2020 Fellay transloĝiĝis al Dillwyn (Virginio); dum ties lastaj vivojaroj li akompanis edife la svisan episkopon Vitus Huonder. 

## Eksteraj ligiloj 
* ligiloj ĉe DDB
*Fellay ene de la katolika hierarkio 

## Notoj 
Kategorio:Svisaj episkopoj
Kategorio:Romkatolikaj pastroj en Svislando 
Kategorio:Naskiĝintoj en 1958